ภาพเหมือนตนเอง

[thumb|right|260px|ภาพเหมือนตนเองของ[อัลเบรชท์ ดือเรอร์, ค.ศ. 1493. สีน้ำมันเดิมบนหนัง, พิพิธภัณฑ์ลูฟวร์, ปารีส ภาพนี้เป็นภาพเหมือนตนเองอย่างเป็นทางการภาพแรก ๆ ดือเรอร์แต่งตัวแบบอิตาลีที่สะท้อนให้เห็นถึงความสำเร็จระดับสากล]]
**ภาพเหมือนตนเอง** () คือภาพเหมือนของศิลปินเองผู้อาจจะวาด เขียนด้วยสี ถ่ายภาพ หรือแกะสลักด้วยตนเอง แม้ว่าศิลปินจะสร้างภาพเหมือนของตนเองมาแต่โบราณ แต่ก็ไม่ได้ทำกันอย่างแพร่หลาย หรือบอกได้ว่าเป็นภาพเหมือนของศิลปินเองจริง ๆ หรือวาดเป็นบุคคลหัวใจของภาพมาจนกระทั่งเมื่อต้นยุคฟื้นฟูศิลปวิทยา ในกลางคริสต์ทศวรรษ 1400 กระจกที่มีคุณภาพดีขึ้นและราคาถูกลงทำการเขียนภาพเหมือนบนจิตรกรรมแผง จิตรกร ประติมากร และช่างแกะพิมพ์มีการทำกันมากขึ้น ตัวอย่างแรกก็ได้แก่ "ภาพเหมือนของชายคนหนึ่ง (ภาพเหมือนตนเอง?)" ที่เขียนโดยยัน ฟัน ไอก์ ของปี ค.ศ. 1433 ซึ่งเป็นภาพเหมือนตนเองภาพแรกที่มีหลักฐานให้เห็น อีกภาพหนึ่งที่ฟัน ไอก์เขียนเป็นภาพของภรรยา นอกจากนั้นฟัน ไอก์ก็ยังเป็นสมาชิกของกลุ่มที่เริ่มจะรับงานเขียนภาพเหมือนโดยทั่วไป ที่เริ่มจะเป็นงานจ้างที่นิยมกันในบรรดาชาวดัตช์ผู้มีอันจะกิน แต่ก็มิได้มาเป็นที่นิยมกันโดยทั่วไปจนกระทั่งมาถึงยุคฟื้นฟูศิลปวิทยาเมื่อผู้คนมีฐานะมั่งคั่งมากขึ้น และความสนใจในการใช้ตัวแบบเป็นหัวข้อของการเขียนมีเพิ่มมากขึ้น

## ประวัติของการเขียนภาพเหมือนตนเอง
### ภาพเหมือนยุคโบราณ
ภาพเหมือนของศิลปินขณะที่ทำงานที่เก่าที่สุดพบในงานจิตรกรรมและประติมากรรมของอียิปต์โบราณ และบนแจกันของกรีกโบราณ ภาพเหมือนตนเองในยุคแรกสร้างโดยประติมากรของฟาโรห์อเคนาเตนชื่อบัคในปี 1365 ก่อนคริสต์ศักราช พลูทาร์คกล่าวว่าประติมากรกรีกฟิเดียส (Phidias) สร้างงานศิลปะที่รวมทั้งที่เหมือนตนเองของตัวแบบหลายตัวในงานชื่อ "ยุทธการของชาวอเมซอน" (Amazonomachy) บนวิหารพาร์เธนอน และมีการอ้างอิงถึงจิตรกรรมภาพเหมือนตนเอง แต่ไม่มีชิ้นใดที่ยังคงหลงเหลืออยู่ให้เห็น

### ภาพเหมือนตนเองในยุคแรก
ภาพเหมือนตนเองที่อาจจะเป็นภาพเหมือนของศิลปิน มักจะเขียนเป็นส่วนหนึ่งของงานชิ้นใหญ่ หรือภาพเหมือนหมู่ เชื่อกันว่าจิตรกรหลายคนวาดภาพเหมือนของคนบางคนหรือของตนเองผสานลงไปในภาพเขียนทางศาสนาหรือภาพเขียนประเภทอื่นที่มิได้จงใจจะให้เป็นภาพเหมือนของผู้หนึ่งผู้ใดโดยเฉพาะ การวาดลักษณะนี้ส่วนใหญ่จะเป็นใบหน้าในบรรดาหมู่คน และมักจะอยู่ตรงมุมภาพ ภาพเขียนอีกประเภทหนึ่งที่นิยมสอดแทรกบุคคลร่วมสมัยและจิตรกรเองเข้าไปในภาพคือภาพประวัติศาสตร์ ที่ทำให้ภาพกลายเป็นทั้งภาพเหมือนและภาพประวัติศาสตร์ ทั้งเปเตอร์ เปาล์ รือเบินส์ และแร็มบรันต์เขียนภาพประเภทนี้ ที่ต่อมาในคริสต์ศตวรรษที่ 17 ออกมาในรูปของภาพเขียนโดยยัน เดอ ไบร หรืองานภาพถ่ายของซินดี เชอร์แมน นอกจากการเขียนด้วยสีแล้วก็ยังมีการใช้การวาดเส้น และการพิมพ์ในการเขียนภาพเหมือนตนเองด้วย

ศิลปินบางคนวางรูปของตนเองท่ามกลางกลุ่มคนในภาพเช่นงานเขียนของยัน ฟัน ไอก์ในภาพ "ภาพเหมือนอาร์นอลฟีนี" ที่มีอิทธิพลต่อภาพ "นางสนองพระโอษฐ์" โดย เดียโก เบลัซเกซ ต่อมาการเขียนภาพเหมือนของกลุ่มหรือครอบครัว หรือกลุ่มสมาคม ก็ค่อยมาเป็นสิ่งที่ทำกันโดยทั่วไปมากขึ้น

ภาพเหมือนตนเองที่จิตรกรแทรกภาพเหมือนตนเองเข้าไปในภาพใหญ่



ไฟล์:Sandro Botticelli 085.jpg|*การชื่นชมของแมไจ*ซันโดร บอตตีเชลลีแทรก "ภาพเหมือนตนเอง"ที่มองตรงมายังผู้ชมภาพตรงมุมขวาของภาพ ซึ่งเป็นลักษณะโดยทั่วไปของการเขียนภาพเหมือนตนเองประเภทแทรกอยู่ในกลุ่มคน
ไฟล์:Masaccio Self Portrait.jpg|มาซาชิโอแทรก"ภาพเหมือนตนเอง"ในจิตรกรรมฝาผนังภายในชาเปลบรันคาชชิ (เช่นเดียวกับฟิลิปปิโน ลิปปี) ค.ศ. 1424-1426
ไฟล์:Resurrection detail.JPG|เปียโร เดลลา ฟรานเชสกาเป็นทหารหลับยามในภาพ"พระเยซูคืนชีพ"ค.ศ. 1463จิตรกรรมฝาผนังที่ซานเซพอลโคร
ไฟล์:Filippino Lippi 007.jpg|ฟิลิปปิโน ลิปปีปรากฏในภาพ*การพลีชีพของนักบุญปีเตอร์* จิตรกรรมฝาผนังค.ศ. 1481-82ชาเปลบรันคาชชิฟลอเรนซ์ลิปปีอยู่ทางด้านขวาสุดของกลุ่มคน



## ภาพเหมือนตนเองโดยจิตรกรสตรี
จิตรกรสตรีมีชื่อเสียงในการเขียนภาพเหมือนตนเอง; จิตรกรสตรีคนสำคัญเกือบทุกคนทิ้งภาพเหมือนตนเองเป็นตัวอย่างให้เห็น ตั้งแต่คาเทอรินา ฟาน เฮเมสเซ็นไปจนถึงเอลีซาแบ็ต-หลุยส์ วีเฌ-เลอเบริง และฟรีดา คาห์โล วิฌี-เลอเบริงเขียนภาพเหมือนตนเองด้วยกันทั้งหมดถึง 37 ภาพ บางภาพเป็นงานก็อปปีงานที่เขียนก่อนหน้านั้นที่ทำขึ้นเพื่อขาย ในยุคนั้นจิตรกรสตรีมักจะไม่มีโอกาสได้ฝึกเขียนจากแบบที่เปลือย ซึ่งทำให้เป็นการยากต่อการที่จะเขียนภาพสรีระของมนุษย์ซึ่งเป็นสิ่งจำเป็นสำหรับการเขียนภาพเหมือน มาจนกระทั่งถึงคริสต์ศตวรรษที่ 19 สตรีมักจะแสดงภาพของตนเองขณะที่กำลังจะเขียนภาพ หรืออย่างน้อยก็ถือแปรงและจานสี และผู้ชมมักจะมีความสงสัยว่าเสื้อผ้าที่สวมใส่เป็นเครื่องแต่งกายที่ใช้ในการเขียนจริงหรือไม่หรือแต่งตัวให้ดีขึ้นสำหรับภาพ


ไฟล์:Hemessen-Selbstbildnis.jpg|คาเทอรินา ฟาน เฮเมสเซ็นค.ศ. 1548อาจจะเป็นภาพเหมือนตนเองของจิตรกรสีน้ำมันสตรีที่เก่าที่สุด แม้ว่าจะมีภาพที่เก่ากว่าที่เขียนในหนังสือ
ไฟล์:Self-portrait_at_the_Easel_Painting_a_Devotional_Panel_by_Sofonisba_Anguissola.jpg|โซโฟนิสบา อังกิสโซลาค.ศ. 1556จิตรกรประจำราชสำนักของเอลิซาเบธแห่งวาลัวส์ สมเด็จพระราชินีแห่งสเปนผู้เขียนภาพเหมือนตนเองและครอบครัวหลายภาพ 
ไฟล์:Self-portrait_as_the_Allegory_of_Painting_by_Artemisia_Gentileschi.jpg|อาร์เตมีเซีย เจนตีเลสกี"ภาพเหมือนตนเองเป็นอุปมานิทัศน์"ราว ค.ศ. 1630งานสะสมศิลปะหลวงของพระราชวังวินด์เซอร์
ไฟล์:Self-portrait_by_Judith_Leyster.jpg|จูดิธ เลย์สเตอร์ค.ศ. 1630จิตรกรภาพชีวิตประจำวัน
ไฟล์:Angelica Kauffmann 006.jpg|อันเจลิคา คอฟมันน์ค.ศ. 1780-1785จิตรกรผู้มีชื่อเสียงและเป็นเพื่อนที่ดีกับเซอร์โจชัว เรย์โนลด์ส
ไฟล์:Labille-Guiard, Self-portrait with two pupils.jpg|อาเดลาอีด ลาบีย์-กียาร์ค.ศ. 1785กับลูกศิษย์สองคน (มารี คาเปต์ และคาร์โรซ์ เดอ โรสมงด์) 
ไฟล์:Self-portrait_in_a_Straw_Hat_by_Elisabeth-Louise_Vigée-Lebrun.jpg|เอลิซาเบธ-หลุยส์<br>วิฌี-เลอเบริงเมื่ออายุ 22 ปี ค.ศ. 1782จิตรกรผู้มีชื่อเสียงผู้เขียนภาพเหมือนตนเองหลายภาพและเป็นผู้ริเริ่มการแต่งกายอย่างสบาย ๆ เมื่อตอนปลายของการปกครองระบบโบราณ
ไฟล์:Marie-Guillemine Benoist.jpg|มารี-กีย์มีน เบอนัวจิตรกรประวัติศาสตร์และภาพชีวิตประจำวันของยุคฟื้นฟูคลาสสิกค.ศ. 1790
ไฟล์:Villers Young Woman Drawing.jpg|มารี-เดอนีซ วีแลร์"สตรีสาววาดภาพ"ค.ศ. 1801เชื่อว่าเป็นภาพเหมือนตนเองและเป็นงานชิ้นเอกที่เดิมเชื่อว่าเขียนโดยฌาคส์-ลุยส์ ดาวิด
ไฟล์:Marie Ellenrieder Selbstbildnis 1819.jpg|มารี เอลเลนรีเดอร์ค.ศ. 1819
ไฟล์:Mary Cassatt-Selfportrait.jpg|แมรี คัสซาตต์ค.ศ. 1878จิตรกรภาพเหมือนชาวอเมริกันผู้เชี่ยวชาญในการเขียนภาพเหมือนของแม่และเด็ก
ไฟล์:Bashkirtseff.jpg|มารี บาชเคิร์ทเซฟฟ์ค.ศ. 1880จิตรกรชาวรัสเซียผู้เสียชีวิตเมื่ออายุ 25 ปีงานหลายชิ้นถูกทำลายโดยนาซีระหว่างสงครามโลกครั้งที่สอง


## ภาพเหมือนตนเองโดยจิตรกรเอเชีย
ภาพเหมือนและภาพเหมือนตนเองในศิลปะเอเชียมีประวัติที่ยืนยาวกว่าของยุโรป การเขียนภาพของนักปราชญ์-ผู้คงแก่เรียนของเอเชียมักจะเป็นภาพขนาดเล็ก ที่เป็นภาพของศิลปินท่ามกลางภูมิทัศน์ และมีกวีนิพนธ์เขียนเป็นอักษรวิจิตรบรรยายความรู้สึกเกี่ยวกับฉากในภาพ ลักษณะการเขียนอีกแบบหนึ่งเกี่ยวกับนิกายเซ็น ซึ่งจะเป็นภาพเหมือนตนเองเชิงเป็นการ์ตูนมีอารมณ์ขัน ขณะที่ลักษณะการเขียนอื่นจะเป็นภาพเหมือนอย่างเป็นทางการทั่วไป

ไฟล์:Miyamoto_Musasｈi_Self-Portrait.jpg|มุซาชิ มิยาโมโตะซามูไรนักเขียนและศิลปินราว ค.ศ. 1640
ไฟล์:Hakuin Ekaku.jpg|Hakuin Ekakuเป็นนักบวชนิกายเซ็นเขียนภาพเหมือนตนเองเป็นผู้รู้จากอดีตค.ศ. 1764
ไฟล์:Motoori Norinaga self portrait.jpg|โมตูริ โนรินางะปลายคริสต์ศตวรรษที่ 18ญี่ปุ่น 
ไฟล์:Hokusai selfportrait.jpg|คะสึชิกะ โฮะกุไซต้นคริสต์ศตวรรษที่ 19ญี่ปุ่น 
ไฟล์:Hokusai portrait.jpg|คะสึชิกะ โฮะกุไซพิพิธภัณฑ์ลูฟวร์
ไฟล์:Yosai-Kikuchi.jpg|คิคุชิ โยไซค.ศ. 1856-1857ญี่ปุ่น
ไฟล์:Chen hongshou selfportrait,1635.jpg|Chen Hongshouค.ศ. 1635จีน
ไฟล์:Ren Xiong Self Portrait.jpeg|Ren Xiongสมาชิกของสำนักเขียนเซี่ยงไฮ้ราว ค.ศ. 1850


## ภาพเหมือนตนเองโดยจิตรกรยุโรป
เอกสารตัวเขียนสีวิจิตรมักจะมีภาพเหมือนตนเองโดยเฉพาะในงานเขียนของนักบุญดันสตัน และแม็ทธิว แพริส ส่วนใหญ่แล้วจะเป็นภาพจิตรกรขณะที่กำลังเขียนภาพหรือไม่ก็เสนองานที่เขียนเสร็จแก่ผู้อุทิศหรือต่อผู้ศักดิ์สิทธิ์

เชื่อกันว่าอันเดรอา ออร์ชานยาเขียนภาพเหมือนตนเองแทรกเข้าไปเป็นส่วนหนึ่งของจิตรกรรมฝาผนังที่เขียนในปี ค.ศ. 1359 ซึ่งเป็นการบันทึกอย่างน้อยก็ตามที่นักประวัติศาสตร์ศิลป์จอร์โจ วาซารีกล่าวว่าเป็นสิ่งที่จิตรกรมักจะนิยมทำกัน ในอิตาลีจอตโต ดี บอนโดเน (ค.ศ. 1267-ค.ศ. 1337) วาดภาพตนเองในภาพชุด "eminent men" ในปราสาทที่เนเปิลส์, มาซาชิโอ (ค.ศ. 1401-ค.ศ. 1428) วาดภาพตนเองเป็นหนึ่งในอัครสาวกในจิตรกรรมฝาผนังภายในชาเปลบรันคาชชิ และ เบนนอซโซ กอซโซลิวาดภาพตนเองกับภาพเหมือนของผู้อื่นในภาพ "ขบวนแมไจ" (Procession of the Magi) (ค.ศ. 1459) ในวังเมดิชิ โดยเขียนชื่อไว้บนหมวก สองสามปีต่อมาซันโดร บอตตีเชลลีก็เลียนแบบเขียนตนเองเป็นผู้ชื่นชมคนหนึ่งในภาพ "การชื่นชมของแมไจ" ผู้หันมามองตรงมายังผู้ชมภาพ (ค.ศ. 1475)

ในคริสต์ศตวรรษที่ 14 ก็มีรูปเหมือนแกะท่อนบนของและโดยปีเตอร์ พาร์เลอร์ ในมหาวิหารปรากรวมภาพเหมือนตนเองและเป็นหนึ่งในบรรดารูปท่อนบนรูปแรก ๆ ที่ไม่ใช่รูปท่อนบนของพระราชวงศ์ ลอเร็นโซ กิเบอร์ติรวมรูปปั้นศีรษะของตนเองบนบานประตู หอล้างบาปซันโจวันนีในฟลอเรนซ์

ภาพเหมือนตนเองแรกสุดที่เขียนในอังกฤษ นอกไปจากเอกสารตัวเขียนวิจิตร และก็เป็นภาพเหมือนขนาดเล็กที่เขียนโดยจิตรกรเยอรมันเยอร์ลาค ฟลิคเคอในปี ค.ศ. 1554


ไฟล์:DunstanLarge.jpg|นักบุญดันสตันอธิการ-จิตรกรแห่งสำนักสงฆ์กลาสตันบรีวาดภาพตนเองหน้าพระเยซูขนาดใหญ่ ต่อมาดันสตันก็ได้เป็นอาร์ชบิชอปแห่งแคนเทอร์เบอรีราว ค.ศ. 950
ไฟล์:Peter parler.jpg|ปีเตอร์ พาร์เลอร์ปลายคริสต์ศตวรรษที่ 14จากมหาวิหารปราก
ไฟล์:Ghiberti.png|ลอเร็นโซ กิเบอร์ติบน "ประตูสวรรค์" ที่หอศีลจุ่มซานจิโอวานนิ
ไฟล์:Jan van Eyck 091.jpg|"ภาพเหมือนชายโพกหัว"ยัน ฟัน ไอก์ค.ศ. 1433เชื่อกันว่าเป็นภาพเหมือนตนเอง ซึ่งทำให้เป็นภาพเหมือนที่เป็นจิตรกรรมแผงภาพแรกที่เขียนขึ้นตั้งแต่ยุคโบราณเป็นต้นมา 
ไฟล์:Weyden madonna 1440.jpg|โรเจียร์ ฟาน เดอ เวย์เด็นในบทนักบุญลูคกำลังเขียนภาพพระแม่มารีย์ราว ค.ศ. 1440
ไฟล์:Jean Fouquet.png|ฌอง โฟเคท์ราว ค.ศ. 1450ภาพเหมือนขนาดเล็กถ้าไม่นับฟัน ไอก์ ก็จะเป็นภาพเหมือนเดี่ยวภาพแรกของการเขียนภาพเหมือนตนเองของศิลปะตะวันตก
ไฟล์:Andrea Mantegna 084.jpg|อันเดรีย มานเทนยาราว ค.ศ. 1474รวมตนเองในจิตรกรรมฝาผนังของสำนักกอนซากา
ไฟล์:Israhel van Meckenem der Jüngere - Selbstbildnis und Gemahlin.jpg|อิสราเฮล ฟาน เม็คเคอเน็มและภรรยาราว ค.ศ. 1490ภาพเหมือนแบบภาพพิมพ์แรก


### อัลเบรชท์ ดือเรอร์, ค.ศ. 1471–ค.ศ. 1528
อัลเบรชท์ ดือเรอร์เป็นศิลปินผู้มีความความพะวงเกี่ยวกับภาพพจน์และชื่อเสียงของตนเองอยู่เสมอ รายได้ส่วนใหญ่มาจากการสร้างภาพพิมพ์ของจิตรกรชั้นปรมาจารย์ที่ขายไปทั่วยุโรป ดือเรอร์อาจจะวาดภาพตัวเองบ่อยกว่าจิตรกรอื่น ๆ ในสมัยเดียวกัน เท่าที่ทราบอย่างน้อยก็ประมาณสิบสองภาพที่รวมทั้งจิตรกรรมสีน้ำมัน และวาดเป็นบุคคลหนึ่งในงานชิ้นใหญ่ที่เป็นแท่นบูชา ภาพเขียนภาพแรกเป็นภาพวาดลายเส้นที่เขียนเมื่ออายุได้เพียงสิบสามปี เมื่ออายุได้ยี่สิบสองปีดือเรอร์ก็เขียน "ภาพเหมือนตนเองกับดอกคาร์เนชัน" (ค.ศ. 1493, พิพิธภัณฑ์ลูฟวร์) ที่อาจจะเขียนเพื่อส่งไปให้คู่หมั้นใหม่ ภาพเหมือนตนเองมาดริด (ค.ศ. 1498, พิพิธภัณฑ์ปราโด) เป็นภาพดือเรอร์ในเครื่องแต่งกายหรูหราแบบอิตาลีที่สะท้อนให้เห็นความมีชื่อเสียงไปทั่วยุโรป ในภาพเหมือนตนเองภาพสุดท้ายที่ขายหรือมอบให้เมืองเนิร์นแบร์กที่ตั้งแสดงให้สาธารณชนชมเป็นภาพที่วาดเชิงเป็นพระเยซู (พิพิธภัณฑ์ศิลปะเดิม, มิวนิก) ต่อมาดือเรอร์ก็ใช้ใบหน้าเดียวกันนี้ในการสร้างภาพพิมพ์ของพระพักตร์ของพระเยซูที่ปรากฏบน "ผ้าซับพระพักตร์เวอโรนิคา" (Veil of Veronica)  แต่ภาพเหมือนตนเองที่ส่งไปให้ราฟาเอลหายสาบสูญไป ภาพพิมพ์แกะไม้ในโรงอาบน้ำและภาพวาดลายเส้นเป็นภาพเหมือนตนเองที่แทบจะเป็นภาพเปลือย 


ไฟล์:Durer-self-portrait-at-the-age-of-thirteen.jpg|ดือเรอร์เมื่ออายุ 13 ปีค.ศ. 1484
ไฟล์:Self-portrait-with-a-pillow-1103-mid.jpg|ดือเรอร์เมื่ออายุราว 20 ปีค.ศ. 1491–1492ภาพวาดลายเส้นพิพิธภัณฑ์ศิลปะเมโทรโพลิทัน 
ไฟล์:Albrecht-self.jpg|ดือเรอร์ค.ศ. 1493จิตรกรรมสีน้ำมัน เดิมเขียนบนหนังพิพิธภัณฑ์ลูฟวร์, ปารีส
ไฟล์:Dürer_-_Selbstbildnis_im_Pelzrock_-_Alte_Pinakothek.jpg|ภาพเหมือนตนเองภาพสุดท้ายของดือเรอร์ค.ศ. 1500—แบบพระเยซู


### ยุคฟื้นฟูศิลปวิทยาและยุคบาโรก
จิตรกรชั้นปรมาจารย์ของอิตาลีของยุคฟื้นฟูศิลปวิทยามีเพียงไม่กี่คนเท่านั้นที่เขียนภาพเหมือนตนเองไว้อย่างเป็นทางการ ส่วนใหญ่แล้วก็จะเขียนภาพของตนรวมไว้ในภาพเขียนใหญ่ ภาพเหมือนตนเองที่เขียนก็เป็นภาพเขียนที่ตรงไปตรงมาไม่มีการจัดท่าตั้งท่าเช่นที่ทำกันในสมัยต่อมา การเขียนแบบที่นอกแนวออกไปเช่นที่ดือเรอร์ทำก็แทบจะไม่มีผู้ใดทำตาม นอกไปจาก "ภาพเหมือนตนเองในบทเดวิด" ของจอร์โจเน (ถ้าเป็นภาพเหมือนตนเองจริง) ภาพเหมือนที่มีอยู่ก็ได้แก่ภาพเหมือนของเปียโตร เปรูจิโนที่เขียนราว ค.ศ. 1500 และภาพของพาร์มิจานิโนที่เป็นภาพเขียนเป็นเหมือนกระจากนูน และภาพเหมือนตนเองที่เป็นภาพวาดลายเส้นโดยเลโอนาร์โด ดา วินชี (ค.ศ. 1512)  และภาพเหมือนตนเองที่เป็นส่วนหนึ่งของภาพเขียนใหญ่ของมีเกลันเจโล ผู้เขียนใบหน้าของตนเองบนหนังที่ถูกถลกออกมาจากร่างของนักบุญบาร์โทโลมิวในภาพ "การตัดสินครั้งสุดท้าย" ภายในชาเปลซิสติน (ค.ศ. 1536-ค.ศ. 1541) และ ราฟาเอล ที่ปรากฏในภาพ "โรงเรียนแห่งเอเธนส์" (ค.ศ. 1510) หรือภาพที่เกาะไหล่เพื่อน (ค.ศ. 1518) นอกจากนั้นภาพอื่นที่เด่นก็ได้แก่ภาพเหมือนของทิเชียนที่เขียนเป็นชายสูงอายุที่เขียนเมื่อคริสต์ทศวรรษ 1560, เพาโล เวโรเนเซปรากฏเป็นนักเล่นไวโอลินใส่เสื้อสีขาวในภาพ "การแต่งงานที่คานา" โดยมีทิเชียนเล่น bass viol (ค.ศ. 1562) จิตรกรทางตอนเหนือของยุโรปจะนิยมเขียนภาพเหมือนมากกว่าจิตรกรในอิตาลี ที่มักจะวางท่าเดียวกับภาพชาวเมืองผู้มีอันจะกินอื่น ๆ ที่เป็นลูกค้าผู้มาว่าจ้างให้วาด

ภาพ "อุปมานิทัศน์ของความรอบคอบ" (ราว ค.ศ. 1565-1570) โดยทิเชียนเชื่อว่าเป็นภาพของทิเชียน, โอราซิโอลูกชาย และหลานมาร์โค เวเชลลิโอ นอกจากภาพนี้แล้วทิเชียนก็เขียนภาพเหมือนตนเองอีกในปี ค.ศ. 1567 ที่เป็นภาพแรก คาราวัจโจเขียนภาพเหมือนตนเองเมื่อเริ่มเป็นจิตรกรใหม่ ๆ ในภาพ "บาคคัส" ต่อมาก็เขียนเป็นตัวประกอบในภาพเขียนที่ใหญ่กว่า และในที่สุดก็เขียนตนเองเป็นหัวของโกไลแอธที่เดวิดถือในภาพ "เดวิดกับหัวโกไลแอธ" (ค.ศ. 1605-ค.ศ. 1610, หอศิลป์บอร์เกเซ, โรม)


ไฟล์:Bellini selfportrait.jpg|เจ็นทิเล เบลลินี, ชอล์คดำค.ศ. 1496 หรือก่อนหน้านั้นเบอร์ลิน
ไฟล์:Adam Kraft.jpg|ประติมากรอาดัม คราฟท์ในวัดเซนต์ลอเรนซ์ที่เนิร์นแบร์กคริสต์ทศวรรษ 1490
ไฟล์:Possible Self-Portrait of Leonardo da Vinci.jpg|อาจจะเป็นภาพเหมือนตนเองของเลโอนาร์โด ดา วินชีราว ค.ศ. 1512-1515
ไฟล์:Nicholas Hilliard 021.jpg|ภาพเหมือนตนเองของนิโคลัส ฮิลลาร์ดเป็นภาพเหมือนขนาดเล็กค.ศ. 1577


### แร็มบรันต์ และคริสต์ศตวรรษที่ 17 ในยุโรปเหนือ
ในคริสต์ศตวรรษที่ 17 จิตรกรเฟลมิชและดัตช์เขียนภาพของตนเองมากกว่าจิตรกรในประเทศอื่นในยุโรป ในช่วงเวลานี้จิตรกรผู้มีชื่อเสียงก็จะมีฐานะทางสังคมดีพอที่จะต้องการที่จะมีภาพเขียนของตนเองเอาไว้เช่นเดียวกับผู้อยู่ฐานะเท่าเทียมกันในสังคม นอกจากเขียนภาพตนเองแล้วจิตรกรก็ยังอาจจะเขียนภาพของภรรยาและบุตรธิดา หรือญาติพี่น้องเช่นเดียวกับพฤติกรรมของชนชั้นกลางโดยทั่วไปในขณะนั้น อันโตนี ฟัน ไดก์ และ เปเตอร์ เปาล์ รือเบินส์ต่างก็เขียนภาพของตนเองเป็นจำนวนหลายภาพ โดยเฉพาะรือเบินส์ผู้นอกจากจะเขียนภาพของตนเองแล้วก็ยังเขียนภาพของครอบครัวด้วย

แร็มบรันต์เป็นจิตรกรผู้เขียนภาพเหมือนตนเองมากที่สุดคนหนึ่ง และบางครั้งก็จะเขียนภาพของภรรยา, ลูกชาย และภรรยาน้อย เดิมเชื่อกันว่าแร็มบรันต์เขียนภาพเหมือนตนเองราวเก้าสิบภาพ แต่ต่อมาก็เป็นที่ทราบกันว่าภาพบางภาพเป็นภาพก็อปปีโดยลูกศิษย์ที่แร็มบรันต์ให้ทำเพื่อเป็นส่วนหนึ่งของการฝึกหัด เมื่อแยกภาพเหล่านี้ออกไปแล้วนักวิชาการสมัยใหม่เชื่อกันว่าแร็มบรันต์เขียนภาพเหมือนตนเองราวสี่สิบภาพ และภาพวาดเส้นอีกสองสามภาพ รวมทั้งภาพพิมพ์อีกสามสิบเอ็ดภาพ ภาพเขียนหลายภาพเป็นภาพที่แร็มบรันต์แต่งตัวแบบกึ่งโบราณอย่างหรูหรา ภาพเขียนเหล่านี้แสดงความก้าวหน้าในชีวิตที่เริ่มตั้งแต่ภาพของจิตรกรหนุ่มไปจนถึงศิลปินผู้ประสบความสำเร็จกับการเขียนภาพเหมือนในคริสต์ทศวรรษ 1630 และต่อไปยังชายสูงอายุผู้ดูจะมีเรื่องครุ่นคิด แต่ก็เป็นผู้มีความสามารถที่ไม่มีผู้ใดเทียมได้

ไฟล์:Rembrandt_-_Self-Portrait_-_WGA19206.jpg|ราว ค.ศ. 1628เมื่ออายุ 22 ปีแสดงการใช้ค่าต่างแสงพิพิธภัณฑ์แห่งชาติแห่งอัมสเตอร์ดัม
ไฟล์:Rembrandt aux yeux hagards.jpg|ภาพพิมพ์ราว ค.ศ. 1630อาจจะเขียนเพื่อพยายามจับการแสดงออกทางสีหน้าสำหรับภาพเขียนที่ใหญ่กว่า
ไฟล์:Rembrandt Harmensz. van Rijn 144.jpg|ค.ศ. 1632เมื่อประสบความสำเร็จกับการเขียนภาพเหมือนในลักษณะที่เห็น
ไฟล์:Rembrandtselfportraitweb.jpg|ภาพพิมพ์ ค.ศ. 1634ภาพเหมือนเล่นบท*ภาพเหมือนตนเองแต่งตัวเป็นเจ้าตะวันออกถือกริช*  
ไฟล์:Self-portrait_at_34_by_Rembrandt.jpg|ค.ศ. 1640แต่งตัวดัวยเสื้อผ้าของสมัยร้อยปีก่อนหน้านั้น
ไฟล์:Rembrandt Harmensz. van Rijn 132.jpg|ราว ค.ศ. 1655
ไฟล์:Rembrandt Harmensz. van Rijn 130.jpg|ค.ศ. 1658แต่งตัวแบบโบราณหอแสดงภาพฟริคภาพเหมือนตนเองขนาดใหญ่ที่สุดที่อาจจะใช้กระจกช่วย
ไฟล์:Rembrandt Harmensz. van Rijn 135.jpg|ค.ศ. 1669ปีที่เสียชีวิต ที่ดูเหมือนว่าจะอายุมากกว่าภาพอื่น ๆ มากหอศิลป์แห่งชาติ, ลอนดอน 


### หลังสมัยแร็มบรันต์
[thumb|left|200px|ภาพเหมือนตนเองของ[ฟินเซนต์ ฟัน โคคพันหัวด้วยผ้าพันแผลหลังจากที่สันนิษฐานกันว่าตัดหูตนเอง]]
ในสเปนก็มีภาพเหมือนตนเองของบาร์โตโลเม เอสเตบัน มูรีโย และ เดียโก เบลัซเกซ ส่วนฟรันซิสโก ซูร์บารานเขียนตนเองเป็นนักบุญลูค ที่เท้าของพระเยซูบนกางเขน (ราว ค.ศ. 1635) ในคริสต์ทศวรรษ 1800 ฟรันซิสโก โกยาเขียนภาพตนเองหลายภาพ ภาพเหมือนตนเองหลังจากสมัยนีกอลา ปูแซ็งมักจะแสดงฐานะทางสังคมของศิลปิน แต่ก็มีบางคนที่เขียนภาพในเครื่องแต่งกายที่ใช้เมื่อเขียนภาพเช่นภาพเหมือนตนเองของฌอง-บัพทิสต์-ซิเมออง ชาร์แดง จิตรกรที่เขียนภาพเหมือนตนเองในคริสต์ศตวรรษที่ 18 มักจะเขียนทั้งภาพในเครื่องแต่งกายอย่างเป็นทางการและเครื่องแต่งกายอย่างลำลอง ฉะนั้นจึงกล่าวได้ว่าจิตรกรเกือบทุกคนที่สำคัญจะทิ้งภาพเหมือนตนเองเอาไว้อย่างน้อยก็ภาพหนึ่ง แม้ว่าจะหลังจากสมัยที่ความนิยมในการวาดภาพเหมือนตนเองจะลดถอยลงไปเมื่อมีวิวัฒนาการทางการถ่ายภาพเข้ามา กุสตาฟว์ กูร์แบอาจจะเป็นศิลปินผู้เขียนภาพเหมือนตนเองที่มีความคิดอันสร้างสรรค์ที่สุดของคริสต์ศตวรรษที่ 19 และภาพ "ห้องเขียนภาพของศิลปิน" และ "สวัสดี มงซิเออร์คูร์เบต์" ก็อาจจะเป็นภาพเหมือนตนเองที่ใหญ่ที่สุดตั้งแต่ที่เคยเขียนกันมา ทั้งสองภาพมีตัวแบบหลายคนแต่บุคคลที่เป็นศูนย์กลางของภาพคือตัวศิลปินเอง

### จิตรกรสมัยใหม่ผู้เขียนภาพเหมือนตนเองเป็นจำนวนมาก
[thumb|"ภาพเหมือนตนเอง อุทิศให้โกแกง" โดย [ฟินเซนต์ ฟัน โคค ค.ศ. 1888]]
จิตรกรคนสำคัญที่สุดคนหนึ่งและคนที่เขียนภาพเหมือนตนเองมากที่สุดคนหนึ่งคือฟินเซนต์ ฟัน โคคผู้เขียนภาพเหมือนตนเองด้วยกันทั้งหมด 37 ภาพระหว่าง ค.ศ. 1886 จนถึง ค.ศ. 1889 สิ่งที่น่าสังเกตของภาพเหมือนของฟัน โคคคือจะไม่มีภาพใดเลยที่จิตรกรจะมองตรงมายังผู้ชมภาพ แม้ว่าจะเป็นภาพที่จ้องตรงไปข้างหน้าแต่ก็ดูเหมือนว่าฟัน โคคจะมีจุดสนใจอื่น ภาพเขียนเหล่านี้ใช้สีที่เข้มข้น บางรูปก็เป็นภาพที่มีผ้าพันแผลรอบหู ซึ่งมาจากความเชื่อที่ว่าฟัน โคคตัดหูตนเอง 

ภาพเหมือนตนเองของอีกอน ชีเลอวางมาตรฐานใหม่ให้แก่การเขียนภาพเหมือนตนเองทางด้านความเปิดเผย หรืออาจจะเรียกว่าออกไปทางลัทธิการแสดงอนาจาร (Exhibitionism) ที่เป็นภาพเปลือยหลายภาพในท่าต่าง ๆ และบางภาพก็เป็นภาพชีเลอกำลังสำเร็จความใคร่ หรือเมื่ออวัยวะเพศแข็งตัวในภาพ "อีรอส" ที่เขียนเมื่อปี ค.ศ. 1911 สแตนลีย์ สเป็นเซอร์ก็เป็นอีกผู้หนึ่งที่เขียนในแนวนี้ เอ็ดเวิร์ด มันช์ก็เป็นศิลปินอีกผู้หนึ่งที่เขียนภาพเขียนของตนเองเป็นจำนวนมาก ที่รวมทั้งจิตรกรรม 70 ภาพ, ภาพพิมพ์ 20 ภาพ และภาพวาดลายเส้นหรือสีน้ำอีกกว่า 100 ภาพ ภาพหลายภาพที่เขียนเป็นภาพที่แสดงถึงการที่ถูกกลั่นแกล้งโดยเฉพาะจากสตรี ฟรีดา คาห์โลผู้ในชีวิตประสบอุบัติเหตุอันร้ายแรงที่ทำให้ต้องนอนเป็นคนไข้อยู่หลายปี เขียนภาพตนเองเป็นหลัก และมักจะเป็นภาพที่เกี่ยวกับความเจ็บปวดทั้งทางร่างกายและจิตใจ คาห์โลเขียนภาพเหมือนตนเองราว 55 ภาพที่รวมทั้งภาพตั้งแต่บั้นเอวขึ้นไปและบางภาพก็เป็นภาพการฝันร้ายที่เป็นสัญลักษณ์ของความทุกข์ทรมานทางกาย

ตลอดอาชีพการเป็นจิตรกรปาโบล ปีกัสโซมักจะใช้ภาพเหมือนตนเองในการบรรยายตนเองหลายแบบ จากช่วงที่เป็นจิตรกรหนุ่มผู้ยังไม่เป็นที่รู้จักใน "Yo Picasso" ไปจนถึงช่วง "Minotaur in the Labyrinth", ตามด้วย "old Cavalier" และ "lecherous old artist and model" ภาพเหมือนตนเองของปีกัสโซมักจะเผยความเข้าใจอันลึกซึ้งทางจิตวิทยาของตัวปีกัสโซเอง ทั้งทางส่วนตัวและทางการเป็นศิลปิน ศิลปินอีกผู้หนึ่งที่เขียนภาพเหมือนตนเองที่เผยลักษณะของตนเองตลอดชีวิตการเป็นจิตรกรคือปีแยร์ บอนาร์ นอกจากนั้นบงนาร์ดก็ยังเขียนภาพเหมือนของภรรยาอีกหลายสิบภาพตลอดชีวิตการเขียนด้วย ศิลปินโดยเฉพาะฟินเซนต์ ฟัน โคค, ปอล โกแก็ง และ อีกอน ชีเลอ ต่างก็เขียนภาพเหมือนตนเองที่เผยตนเองทางจิตวิทยาโดยตลอดอาชีพการเป็นจิตรกร

## ประเภทของภาพเหมือนตนเอง
### จิตรกรกำลังเขียนภาพ
ภาพเหมือนจากยุคกลางเป็นจำนวนมากเป็นภาพเขียนของจิตรกรที่กำลังเขียนภาพ เช่นในภาพเหมือนตนเองของยัน ฟัน ไอก์ที่ใส่ "Chaperon" ที่มีลักษณะคล้ายหมวก ที่ฟัน ไอก์ตลบชายที่ห้อยลงมาขึ้นไปพันรอบศีรษะที่ทำให้ดูคล้ายผ้าโพกของซิกส์ ที่คงจะเป็นการทำเพื่อที่จะให้สะดวกระหว่างการเขียนภาพ ระหว่างสมัยใหม่ตอนต้นจิตรกรทั้งหญิงและชายที่เขียนภาพเหมือนตนเองก็จะต้องเลือกระหว่างการเขียนภาพในเครื่องแต่งกายที่ดีที่สุดหรือในห้องที่ดีที่สุด หรือจะเขียนตามสภาพความเป็นจริง

ไฟล์:Pieter Bruegel the Elder - The Painter and the Buyer, 1565 - Google Art Project.jpg|"จิตรกรและผู้ซื้อภาพ"ปิเอเตอร์ บรูเกล (ผู้พ่อ)ราว ค.ศ. 1565อาจจะเป็นภาพเหมือนตนเองอันท์เวิร์พ
ไฟล์:Mignard-autoportrait.jpg|ปิแยร์ มินยาร์ดค.ศ. 1690พิพิธภัณฑ์ลูฟวร์
ไฟล์:Francesco Solimena 001.jpg|ฟรานเชสโค โซลิเมนาราว ค.ศ. 1715
ไฟล์:François Boucher 003.jpg|ฟรองซัวส์ บูแชร์"ภาพเหมือนตนเองในห้องเขียนภาพ"ค.ศ. 1720 
ไฟล์:Self-portrait_c.1747-9_by_Joshua_Reynolds_(2).jpg|โจชัว เรย์โนลด์สหอหอภาพเหมือนแห่งชาติ, ลอนดอนค.ศ. 1748
ไฟล์:George Desmarées 001.jpg|จอร์จ เดมารีสและลูกสาวค.ศ. 1750, มิวนิก
ไฟล์:Fragonard, Inspiration.jpg|"แรงบันดาลใจ"ฌอง-โอโนเร ฟราโกนาร์ด"ภาพเหมือนตนเอง"ค.ศ. 1769
ไฟล์:Chardin pastel selfportrait.jpg|ฌอง-บัพทิสต์-ซิเมออง ชาร์แดง (1771) ในเครื่องแต่งกายจิตรกร
ไฟล์:Autorretrato en el taller, Francisco de Goya.jpg|ฟรันซิสโก โกยาค.ศ. 1795
ไฟล์:Courbet_studio.png|"ห้องเขียนภาพของจิตรกร อุปมานิทัศน์ตามความเป็นจริงของชีวิตในฐานะศิลปินในเจ็ดปี"กุสตาฟว์ กูร์แบค.ศ. 1855พิพิธภัณฑ์ลูฟวร์
ไฟล์:Carl Ludwig Jessen Selbstporträt.jpg|คาร์ล ลุดวิก เจสเส็นค.ศ. 1857
ไฟล์:Jacek Malczewski, Autoportret z paletą.jpg|ยาเซ็ค มาลซิวสกีค.ศ. 1892
ไฟล์:Julian Fałat, Autoportret.jpg|ยูเลียน ฟาลัตค.ศ. 1896
ไฟล์:Självporträtt av Anders Zorn 1896.jpg|อันเดอร์ส ซอร์น"ภาพเหมือนตนเองและนางแบบ"ค.ศ. 1896

ไฟล์:Umberto-Boccioni.jpg|อุมแบร์โต บ็อชชิโอนี*ภาพเหมือนตนเอง*ค.ศ. 1906 


### กลุ่มภาพเหมือนตนเอง
[thumb|right|200px|"ภาพเหมือนตนเองในกระจก" โดย[Parmigianinoที่เขียนเป็นภาพสะท้อนบนกระจกนูนที่เป็นกระจกที่ใช้กันในสมัยนั้น]]
นักวิพากษ์ศิลป์ กาลินา วาซิลเยนา-เชลียพินาแยกลักษณะการเขียนภาพตนเองเป็นสองกลุ่ม ภาพเหมือน "แสดงอาชีพ" (professional) ซึ่งเป็นภาพเขียนของจิตรกรระหว่างการเขียนภาพ และ ภาพเหมือน "ส่วนตัว" (personal) ที่เผยถึงสภาวะทางจริยธรรมและทางด้านจิตใจของผู้เขียน นอกจากนั้นก็ยังแบ่งต่อไปอีกเป็น (1) "ภาพแทรง" คือภาพที่จิตรกรวาดภาพเหมือนตนเองเข้าไปในรูป เช่นอยู่ในหมู่คนในรูป; (2) "ภาพแสดงศักดิ์หรือสัญลักษณ์" คือภาพที่จิตรกรวาดภาพเหมือนตนเองเป็นบุคคลในประวัติศาสตร์หรือศาสนา; (3) "ภาพเหมือนกลุ่ม" คือภาพที่จิตรกรวาดภาพเหมือนตนเองเป็นสมาชิกคนหนึ่งของครอบครัวจริง; (4) "ภาพแท้จริง หรือ ภาพธรรมชาติ" คือภาพที่จิตรกรวาดภาพเหมือนตนเองคนเดียว แต่การจัดกลุ่มที่ว่านี้ก็อาจจะเป็นการจัดที่ค่อนข้างขาดความยืดหยุ่น และภาพเหมือนบางภาพก็อาจจะผสมระหว่างลักษณะการเขียนมากกว่าสองอย่าง

### การใช้กระจกและการวางท่า
[thumb|left|180px|[Johannes Gumpp|โยฮันส์ กัมพ์, ค.ศ. 1646 แสดงการเขียนภาพเหมือนตนเองภาพเหมือนตนเอง]]
ภาพเหมือนตนเองตามทฤษฎีแล้วเป็นภาพที่เขียนจากเงาที่สะท้อนจากกระจก เมื่อกระจกแพร่หลายขึ้นในยุโรปในคริสต์ศตวรรษที่ 15 กระจกที่ใช้กันแบบแรกเป็นกระจกนูนที่บางครั้งจิตรกรก็ยังรักษาภาพที่บิดเบือนจากความเป็นจริงของตนเองตามลักษณะกระจกไว้เช่นภาพ "ภาพเหมือนตนเองในกระจก" โดยพาร์มิจานิโนที่เขียนใน ค.ศ. 1524 นอกจากนั้นแล้วกระจกก็ยังสามารถทำให้สร้างองค์ประกอบของภาพได้หลายแบบเช่นภาพ "ภาพเหมือนตนเองสามแบบ" โดยโยฮันส์ กัมพ์ที่เขียนในปี ค.ศ. 1646 หรือเมื่อไม่นานมานี้ในภาพที่เขียนโดยซัลบาดอร์ ดาลีที่เป็นภาพด้านหลังขณะที่กำลังเขียนภาพภรรยา

การใช้เงาที่สะท้อนจากกระจกมักจะเป็นผลทำให้จิตรกรที่ถนัดมือขวาปรากฏในภาพเป็นผู้ถนัดมือซ้าย หรือในทางกลับกันจิตรกรถนัดซ้ายก็จะกลายเป็นผู้ถนัดขวา ฉะนั้นภาพเหมือนที่เป็นก็จะเป็นภาพสะท้อนของจิตรกรที่โลกทั้งโลกเห็นนอกจากว่าจะใช้กระจกสองอัน ภาพเหมือนของแร็มบรันต์ส่วนใหญ่ที่เขียนก่อน ค.ศ. 1660 จะเป็นภาพที่มีมือเพียงมือเดียว - มือที่ใช้เขียนภาพไม่ปรากฏในภาพ ดูเหมือนว่าแร็มบรันต์จะซื้อกระจกบานใหญ่ขึ้นราวปี ค.ศ. 1652 หลังจากนั้นภาพเหมือนตนเองก็มีขนาดใหญ่ขึ้น ในปี ค.ศ. 1658 กระจกบานใหญ่ที่มีกรอบไม้แตกขณะที่ทำการขนย้ายไปยังบ้านของแร็มบรันต์ แต่กระนั้นแร็มบรันต์ก็ยังสามารถเขียนภาพภาพเหมือนตนเองที่มีขนาดใหญ่ที่สุดตั้งแต่เขียนมาได้

[thumb|200px|"[Las Meninas" (ค.ศ. 1656) แสดงเดียโก เบลัซเกซกำลังเขียนภาพบนขาหยั่งทางด้านซ้ายของภาพ]]
ขนาดของกระจกยังคงจำกัดอยู่จนกระทั่งมีการพัฒนาทางเทคโนโลยีในปี ค.ศ. 1688 ในฝรั่งเศสโดยแบร์นาร์ด แปร์โรต์ นอกจากนั้นก็ยังแตกง่าย และราคาก็สูงขึ้นตามขนาด กระจกบานใหญ่ที่แตกก็จะถูกตัดเป็นบานเล็ก ๆ ขาย กระจกที่มีขนาดใหญ่ที่สุดเท่าที่สามารถทำได้ในขณะนั้นมีขนาดราว 80 เซนติเมตร ราวขนาดเดียวกับกระจกในพระราชวังในภาพ "Las Meninas" (กระจกโค้งนูนในภาพ "ภาพเหมือนอาร์นอลฟีนี" ถือกันโดยนักประวัติศาสตร์ว่าเป็นขนาดที่ใหญ่เกินความเหมาะสม ซึ่งเป็นกลเม็ดอันฉลาดอันหนึ่งในการบิดเบือนขนาดอัตราส่วนของภาพ)  เพราะความจำกัดของขนาดของกระจกทำให้ภาพเหมือนตนเองของจิตรกรมักจะเป็นภาพครึ่งตัว
 
ภาพเหมือนตนเองของจิตรกรขณะที่กำลังเขียนภาพเป็นประเภทของภาพเหมือนตนเองที่พบบ่อยที่สุดในการเขียนภาพเหมือนตนเองในยุคกลาง และนิยมกันต่อมาโดยเฉพาะตั้งแต่คริสต์ศตวรรษที่ 18 เป็นต้นมา ภาพเหมือนตนเองอีกประเภทหนึ่งที่นิยมกันในยุคกลางและยุคฟื้นฟูศิลปวิทยาคือการเขียนตนเองเป็นนักบุญลูค (ผู้เป็นนักบุญผู้พิทักษ์ของศิลปิน) กำลังเขียนภาพเวอร์จินแมรี ภาพเหล่านี้มักจะเขียนเพื่อมอบให้สมาคมเซนต์ลูคท้องถิ่นสำหรับนำไปตั้งในชาเปลของสมาคม ภาพเหมือนตนเองที่มีชื่อเสียงก็ได้แก่ภาพ "จิตรกรในห้องเขียนภาพ" โดยกุสตาฟว์ กูร์แบ (ค.ศ. 1855) ซึ่งเป็นภาพ "อุปมานิทัศน์" ขนาดใหญ่ของสิ่งต่าง ๆ และตัวแบบต่าง ๆ รอบจิตรกร

### การเขียนภาพเหมือนตนเองและความตาย

ไฟล์:Last judgement.jpg|มีเกลันเจโลราว ค.ศ. 1535-ค.ศ. 1541เพดานซิสติน"การตัดสินครั้งสุดท้าย"มีเกลันเจโลเป็นหนังที่ห้อยมาจากมือของนักบุญบาร์โทโลมิว
ไฟล์:Titian - Allegorie der Zeit.jpg|อุปมานิทัศน์ของความรอบคอบทิเชียน, ลูกชาย และหลานเป็นอุปมานิทัศน์ของอดีต, ปัจจุบัน และอนาคตหอศิลป์แห่งชาติ, ลอนดอนปลายคริสต์ทศวรรษ 1560
ไฟล์:Self portrait, 1610.jpg|โซโฟนิสบา อังกิสโซลาภาพเหมือนตนเองค.ศ. 1610อายุ 78 ปีภาพเหมือนตนเองภาพสุดท้าย แต่ต่อมาอันโตนี ฟัน ไดก์เขียนภาพเหมือนให้
ไฟล์:Caravaggiodavidborghese.jpg|คาราวัจโจเป็นโกไลแอธค.ศ. 1605-10หอศิลป์บอร์เกเซ, โรม
ไฟล์:DebrayCleopatra.jpg|ยัน เดอ ไบร (ซ้าย) และครอบครัวในภาพ "งานเลี้ยงของแอนโทนีและคลีโอพัตรา" เมื่อมาเขียนอีกครั้งในปี ค.ศ. 1669 ผู้เป็นแบบในภาพแรกก็เสียชีวิตไปกับโรคระบาดกันไปหมด
ไฟล์:Francisco de Goya - Self-Portrait with Dr. Arrieta - Google Art Project.jpg|ฟรันซิสโก โกยาเมื่ออายุ 74 ปี"ภาพเหมือนตนเองกับด็อคเตอร์อาร์เรียตา"ค.ศ. 1820
ไฟล์:Lovis Corinth 010.jpg|โลวิส โครินธ์ค.ศ. 1896เนื้อและกระดูกความสัมพันธ์ระหว่างชีวิตกับความตาย
ไฟล์:Arnold_Boecklin-fiedelnder_Tod.jpg|อาร์โนลด์ เบิคลินค.ศ. 1872อีกภาพหนึ่งที่เป็นความสัมพันธ์ระหว่างชีวิตกับความตาย


### การใช้ภาพเหมือนตนเองในการสื่อ
ภาพเหมือนตนเองของจิตรกรรมศิลปินร่วมสมัยและศิลปินสมัยใหม่มักจะแสดงลักษณะเด่นตรงที่เป็นการสื่อเรื่องราวที่ไม่เฉพาะแต่เรื่องราวของชีวิตของตัวศิลปินเอง บางครั้งเรื่องราวในภาพก็จะลม้ายแฟนตาซีหรือ การเล่นบท และ เป็นเรื่องที่สร้างขึ้น นอกจากเดียโก เบลัซเกซ (ในภาพเขียน "Las Meninas"), แร็มบรันต์, ยัน เดอ ไบร, กุสตาฟว์ กูร์แบ, ฟินเซนต์ ฟัน โคค และ ปอล โกแก็งแล้ว ภาพเหมือนตนเองของศิลปินคนอื่น ๆ ที่เผยถึงความซับซ้อนก็รวมทั้งปีแยร์ บอนาร์, มาร์ก ชากาล, ลูเซียน ฟรอยด์, อาร์ชีล กอร์คี, แอลิซ นีล, ปาโบล ปีกัสโซ, ลูคัส ซามาราส, เจนนี ซาวิลล์, ซินดี เชอร์แมน, แอนดี วอร์ฮอล และ กิลเบิร์ตและจอร์จ

ไฟล์:Judith with the Head of Holofernes by Cristofano Allori.jpg|คริสโตฟาโน อัลลอริ"จูดิธและหัวโฮโลเฟอร์นีส"ค.ศ. 1613ตามคำกล่าวของนักเขียนชีวประวัติหัวที่ถูกตัดคือใบหน้าของอัลลอริเอง
ไฟล์:Anthony van Dyck - Self-portrait with a Sunflower.jpg|อันโตนี ฟัน ไดก์กับดอกทานตะวันที่หมายถึงการได้รับอุปถัมภ์จากชาร์ลส์ที่ 1 ที่แวน ไดค์ถือเหรียญไว้ข้างหน้า ค.ศ. 1633 หรือหลังจากนั้น
ไฟล์:PolierMartinWombwellZoffany.jpg|โยฮันน์ โซฟฟานีผู้มีความเชี่ยวชาญในการเขียนภาพเหมือนกลุ่มผู้มักจะเขียนภาพประเภทที่เรียกว่า ภาพเหมือนสังสรรค์ (Conversation piece) ที่บรรยายเรื่องราวเล็กน้อยว่าเคยดำรงชีวิตอยู่ในอินเดียอยู่หลายปีราว ค.ศ. 1786.
ไฟล์:Gustave Courbet 010.jpg|กุสตาฟว์ กูร์แบค.ศ. 1854"สวัสดีมงซิเออร์คูร์เบต์"


### การใช้ภาพเหมือนตนเองในการเผยแพร่ชื่อเสียงของตนเอง
ภาพเหมือนตนเองเป็นเครื่องมือที่มีประสิทธิภาพในการเผยแพร่ชื่อเสียงของตนเองของศิลปิน โดยเฉพาะสำหรับจิตรกรภาพเหมือน ดือเรอร์ไม่มีความสนใจในการเขียนภาพเหมือนขายเท่าใดนักแต่ก็ใช้ภาพเหมือนตนเองอันไม่เหมือนผู้ใดในการโฆษณาตนเองในฐานะจิตรกร งานเขียนทางการค้าส่วนใหญ่ในช่วงที่ประสบความสำเร็จของแร็มบรันต์เป็นการเขียนภาพเหมือนเช่นเดียวกันอันโตนี ฟัน ไดก์ และ โจชัว เรย์โนลด์ส ซึ่งภาพที่เขียนก็เป็นเจตนาที่ใช้ในการเผยแพร่ชื่อเสียง เมื่อสถาบันจัดการแสดงภาพเขียนกันขึ้นอย่างสม่ำเสมอ ศิลปินหลายคนต่างก็พยายามสร้างภาพเหมือนตนเองที่สร้างความประทับตาให้แก่ผู้ชม เช่นในการแสดงนิทรรศการภาพเหมือน "Rebels and Martyrs" ของหอศิลป์แห่งชาติ, ลอนดอนเมื่อไม่นานมานี้ ตัวอย่างของการโฆษณาตนเองของคริสต์ศตวรรษที่ 21 คืองานเขียนภาพเหมือนตนเองทุกวันโดยอาร์โนด์ พรินสเตท์,  ผู้สร้างความโด่งดังเมื่อประกาศว่าจะเขียนภาพเหมือนของตนเองวันละภาพ แต่ก็มีจิตรกรอีกมากที่เขียนภาพเหมือนของตนเองโดยไม่มีจุดประสงค์ในการเผยแพร่ตนเองแต่อย่างใด

ไฟล์:François Desportes 001.jpg|ฟรองซัวส์ เดสพอร์เทส์จิตรกรผู้เชี่ยวชาญในการเขียนภาพสัตว์เขียน *ภาพเหมือนตนเองอย่างนักล่าสัตว์*, ค.ศ. 1699.
ไฟล์:Maurice Quentin de La Tour 003.jpg|โมริซ คองแตง เดอ ลา ตูร์, สีเทียน, ค.ศ. 1750-1760
ไฟล์:Rebelscourbet.jpg|กุสตาฟว์ กูร์แบ, *ภาพเหมือนตนเอง (คนหมดหนทาง) *, ราว ค.ศ. 1843
ไฟล์:William Orpen, Self-Portrait,.jpg|วิลเลียม ออร์เพน, ราว ค.ศ. 1910


### ภาพเหมือนตนเองที่บอกอาการทางสุขภาพ
[thumb|120px|left|ภาพเหมือนตนเองของ[อีกอน ชีเลอ ค.ศ. 1911 เป็นภาพการสำเร็จความใคร่]]
นักเขียนบางคนที่ป่วยด้วยโรคเกี่ยวกับประสาท หรือ ทางร่างกายก็ทิ้งภาพเหมือนตนเองที่ทำให้นายแพทย์ต่อมาพยายามทำการวิจัยความบกพร่องทางจิต และการวินิจฉัยบางอย่างก็ได้รับการตีพิมพ์ในตำราทางด้านประสาทวิทยา การเขียนภาพเหมือนตนเองของศิลปินผู้ป่วยด้วยโรคจิตประสาทเป็นการเปิดโอกาสให้นายแพทย์ได้ศึกษาการมองตนเองของผู้มีปัญหาทางด้านจิตวิทยา และ ประสาทวิทยา

นักเพศวิทยาชาวรัสเซียอิกอร์ คอนตั้งข้อสังเกตในบทความเกี่ยวกับการสำเร็จความใคร่ว่ากิจการดังกล่าวอาจจะปรากฏในงานศิลปะ โดยเฉพาะในงานจิตรกรรม เช่นในภาพเขียนของศิลปินชาวออสเตรียอีกอน ชีเลอ ซึ่งคอนตั้งข้อสังเกตว่าไม่ใช้เป็นภาพเขียนที่แสดงความพึงพอใจของผู้กระทำ แต่เป็นภาพที่แสดงถึงความอ้างว้างโดดเดี่ยว งานเขียนของชีเลอได้รับการวิจัยโดยนักค้นคว้าอื่นทางด้านพฤติกรรมทางเพศของมนุษย์ โดยเฉพาะทางด้านที่เกี่ยวกับโรคใคร่เด็ก (pedophilia)

## งานสะสมภาพเหมือน
งานสะสมภาพเหมือนที่สำคัญที่เป็นที่รู้จักกันดีที่สุดและเก่าที่สุดก็ได้แก่งานสะสมของหอศิลป์อุฟฟิซิในฟลอเรนซ์ในประเทศอิตาลีที่เรียกว่า "ระเบียงวาซารี" (Vasari Corridor) ที่เดิมเป็นงานสะสมที่เริ่มขึ้นโดยคาร์ดินัลเลโอโปลด์ เดอ เมดิชิในครึ่งหลังของคริสต์ศตวรรษที่ 17 ที่ได้รับการบำรุงรักษาและหาเพิ่มเติมมาจนกระทั่งถึงปัจจุบันนี้ แต่เป็นงานสะสมที่เป็นของส่วนบุคคลที่ไม่ได้เปิดให้ประชาชนทั่วไปได้เข้าชม แม้ว่าจะมีภาพเขียนบางภาพที่ตั้งแสดงร่วมกับภาพเขียนอื่น ๆ ในงานสะสมทั่วไป "ระเบียงวาซารี" ประกอบด้วยภาพเหมือนกว่า 200 ภาพที่รวมทั้งปีเอโตร ดา กอร์โตนา, ชาร์ลส์ เลอ บรุน, ฌอง-บัพทิสต์ คามิลล์ โคโรต์ และ มาร์ก ชากาล งานสะสมอื่น ๆ ที่สำคัญก็ได้แก่งานสะสมหอภาพเหมือนแห่งชาติ, ลอนดอน และ สาขาในอังกฤษ และหอภาพเหมือนแห่งชาติ, วอชิงตัน ดี.ซี. ใน สหรัฐอเมริกา

### ระเบียงภาพ


ไฟล์:Autoportrait perugino.jpg|เปียโตร เปรูจิโน (ราว ค.ศ. 1500) 
ไฟล์:Sanzio 00.jpg|**[[ราฟาเอล]]** (ราว ค.ศ. 1517-ค.ศ. 1518) 
ไฟล์:Hans Baldung, Self-Portrait.jpg|ฮันส์ บาลดุง (ค.ศ. 1526) 
ไฟล์:Lucas Cranach d. Ä. 063.jpg|ลูคัส ครานาค (ค.ศ. 1550) 
ไฟล์:Titian - Self-portrait (Museo del Prado).jpg|ทิเชียนผู้ดูเหมือนจะเขียนภาพเหมือนตนเองจนกระทั่งอายุมากค.ศ. 1567
ไฟล์:El Greco - Portrait of a Man - WGA10554.jpg|อาจจะเป็นภาพเหมือนตนเองเอลเกรโกค.ศ. 1604
ไฟล์:Rubens self portrait.jpg|เปเตอร์ เปาล์ รือเบินส์ (ค.ศ. 1623) 
ไฟล์:Peter Paul Rubens - Rubens and Isabella Brant in the honeysuckle bower.jpg|รือเบินส์กับภรรยาคนแรกมิวนิกราว ค.ศ. 1609
ไฟล์:Francisco de Zurbarán autoportrait.jpg|ภาพเหมือนตนเองของฟรันซิสโก ซูร์บารานเป็นนักบุญลูคผู้เป็นนักบุญอุปถัมภ์ของจิตรกร
ไฟล์:Self-portrait by Salvator Rosa.jpg|ซาลวาทอร์ โรซาค.ศ. 1640กับคำจารึก"ระหว่างความเงียบกับการพูด, ความเงียบดีกว่า"
ไฟล์:Self-portrait by Diego Velázquez.jpg|เดียโก เบลัซเกซค.ศ. 1643
ไฟล์:Nicolas Poussin 078.jpg|นีกอลา ปูแซ็งค.ศ. 1650
ไฟล์:Couplede bray.jpg|ยัน เดอ ไบร และภรรยาเป็น*[[โอดีสซุซ|ยูลิซีส]] และ [[Penelope|เพนเนโลพี]]*ค.ศ. 1668เป็นลักษณะการเขียน*ภาพเหมือนประวัติศาสตร์*
ไฟล์:Sir Joshua Reynolds 013.jpg|โจชัว เรย์โนลด์สที่เขียนให้กับราชสถาบันศิลปะที่เป็นประธานค.ศ. 1773
ไฟล์:Self-portrait at 69 Years by Francisco de Goya.jpg|ฟรันซิสโก โกยาค.ศ. 1815
ไฟล์:C W Peale - The Artist in His Museum.jpg|*[[จิตรกรในพิพิธภัณฑ์]]*ชาร์ลส์ วิลล์สัน พีลค.ศ. 1822
ไฟล์:Eugene delacroix.jpg|เออแฌน เดอลาครัวค.ศ. 1837
ไฟล์:Gustave Courbet - Selbstporträt mit schwarzem Hund.jpg|กุสตาฟว์ กูร์แบค.ศ. 1842
ไฟล์:James Abbot McNeill Whistler 002.jpg|เจมส์ แม็คนีลล์ วิสต์เลอร์ค.ศ. 1872
ไฟล์:Pissarro, Camille - Autoportrait 1873 040.jpg|กามีย์ ปีซาโรค.ศ. 1873
ไฟล์:Édouard Manet - Self-Portrait with Palette.jpg|เอดัวร์ มาแน*ภาพเหมือนตนเองกับจานผสมสี*ค.ศ. 1879
ไฟล์:Autoportrait avec un papier peint vert-olive, par Paul Cézanne.jpg|ปอล เซซานค.ศ. 1880-1881หอศิลป์แห่งชาติ, ลอนดอน
(Albi) Auto-portrait devant un miroir - 1882 Toulouse-Lautrec - MLT.20.jpg|อ็องรี เดอ ตูลูซ-โลแทร็กค.ศ. 1882-1883
ไฟล์:SelbstPortrait VG2.jpg|ฟินเซนต์ ฟัน โคคค.ศ. 1889พิพิธภัณฑ์ออร์แซ ปารีส
ไฟล์:Vincent Willem van Gogh 106.jpg|ฟินเซนต์ ฟัน โคคค.ศ. 1889
ไฟล์:Paul Gauguin - Self-Portrait with Halo and Snake.jpg|ปอล โกแก็งค.ศ. 1889หอศิลป์แห่งชาติ (วอชิงตัน ดี.ซี.)
ไฟล์:Paul Gauguin 111.jpg|ปอล โกแก็ง (ค.ศ. 1893) 
ไฟล์:Rousseau09.jpg|อ็องรี รูโซ (ค.ศ. 1890) 
ไฟล์:Tissot self detail.jpg|James Tissot (ค.ศ. 1898) 
ไฟล์:Eakins selfportrait.jpg|ทอมัส เอียคินส์สถาบันการออกแบบแห่งชาติ, นครนิวยอร์กค.ศ. 1902
ไฟล์:Stanislaw Wyspianski.jpg|สตานิสลอว์ วิสปิอันสกี ( ค.ศ. 1869–1907) นักเขียนบทละคร, กวี, สถาปนิกและจิตรกรชาวโปแลนด์ (ค.ศ. 1902) 
ไฟล์:John Singer Sargent - autoportrait 1906.jpg|จอห์น ซิงเกอร์ ซาร์เจนท์ค.ศ. 1907
ไฟล์:Pierre-Auguste Renoir - Autoportrait 5.JPG|ปีแยร์-โอกุสต์ เรอนัวร์ (ค.ศ. 1910) 
ไฟล์:Renoir Self-Portrait 1910.jpg|ปีแยร์-โอกุสต์ เรอนัวร์ (ค.ศ. 1910) 
ไฟล์:Egon Schiele 037.jpg|อีกอน ชีเลอ (ค.ศ. 1910) 
ไฟล์:Egon Schiele 079.jpg|อีกอน ชีเลอ (ค.ศ. 1912) 
ไฟล์:Malevich - Self-Portrait.jpg|คาซิเมียร์ มาเลอวิค (ค.ศ. 1910-1911) 
ไฟล์:Chase William Merritt Self Portrait 1915.jpg|วิลเลียม เมอร์ริทท์ เชสค.ศ. 1915
ไฟล์:Demuth Charles Turkish Bath with Self Portrait 1918.jpg|ชาร์ลส์ เดมัธ*ห้องอาบน้ำตุรกีกับภาพเหมือนตนเอง*ค.ศ. 1918
ไฟล์:Murayama Kaita self-portrait.jpg|ไคตะ มูระยามะค.ศ. 1918นักเขียน, กวีและจิตรกรชาวญี่ปุ่น
ไฟล์:CORINTH, LOVIS-SELBSTBILDNIS BSTGS 11327.jpg|โลวิส โครินธ์ค.ศ. 1924
ไฟล์:Chen Chengpo 1930.jpg|เชน เชง-โพค.ศ. 1930 



### ภาพวาดเส้น, ภาพพิมพ์ และภาพแกะพิมพ์

ไฟล์:Giuseppe Arcimboldo.jpg|จุยเซ็ปเป อาร์ซิมโบลโด*ภาพเหมือนตนเอง*ราว ค.ศ. 1577
ไฟล์:Peter Paul Rubens - Self-portrait.jpeg|เปเตอร์ เปาล์ รือเบินส์*ภาพเหมือนตนเอง*ราว ค.ศ. 1628-1630
ไฟล์:Goya selfportrait.jpg|ฟรันซิสโก โกยา*ภาพเหมือนตนเอง*print, ค.ศ. 1795
ไฟล์:ConstableSelfPortrait.png|จอห์น คอนสตาเบิล*ภาพเหมือนตนเอง*ค.ศ. 1806
ไฟล์:Friedrich, Caspar David - Self-portrait - ca. 1810 SMB.jpg|Caspar David Friedrich*ภาพเหมือนตนเอง*age thirty-six, ค.ศ. 1810
ไฟล์:Dante Gabriel Rossetti - Self-portrait, 1847.jpg|ดานเต เกเบรียล รอสเซ็ตติpoet and artist*ภาพเหมือนตนเอง*ค.ศ. 1847
ไฟล์:Jean-François Millet. Auto-retrato.jpg|ฌอง-ฟรองซัวส์ มิลเลต์*ภาพเหมือนตนเอง*ราว ค.ศ. 1850
ไฟล์:Max Liebermann Selbstbildnis 1922.jpg|แม็กซ์ ลีเบอร์มันน์*ภาพเหมือนตนเอง*ค.ศ. 1922


### ภาพเหมือนตนเองที่เป็นภาพถ่าย
วิธีสองวิธีที่จะได้มาซึ่งภาพถ่ายของภาพเหมือนตนเองที่ใช้กันโดยทั่วไป ก็ได้แก่การถ่ายจากภาพสะท้อนจากกระจก และ ถือกล้องยื่นออกไปจากตนเอง อีเลียซาร์ แลงแมนถ่ายภาพเงาสะท้อนของตนเองจากกาชาเคลือบนิคเคิล

อีกวิธีหนึ่งทำโดยการตั้งกล้องบนสามขาและตั้งเวลา หรือใชรีโมทคอนโทรลในการคุมชัตเตอร์ อีกวิธีหนึ่งคือตั้งกล้องแล้วเดินไปตั้งท่า ปล่อยให้ผู้ช่วยกดชัตเตอร์แทนให้ 


ไฟล์:Mathew Brady 1875 cropped.jpg|แม็ทธิว เบรดีราว ค.ศ. 1875
ไฟล์:Nadar selfportrait.jpg|นาดาร์ช่างภาพเหมือนคนสำคัญของฝรั่งเศสราวคริสต์ทศวรรษ 1870
ไฟล์:Autoportrait de Rimbaud à Harar en 1883.jpg|อาร์เธอร์ ริมโบด์ที่ ฮาราร์ราว ค.ศ. 1883
ไฟล์:Eakins, Thomas (1844-1916) - 1883 ca. - Autoritratto con John Laurie Wallace.jpg|ทอมัส เอียคินส์ภาพเหมือนตนเองกับจอห์น ลอรี วอลเลซราว ค.ศ. 1883
ไฟล์:Muybridge disk step walk.jpg|Eadweard Muybridge*ภาพเหมือนตนเองเป็นชาย<br>โยน, ปีน และ เดิน*ราว ค.ศ. 1893
ไฟล์:Self portrait of Edward Sheriff Curtis.jpg|เอ็ดเวิร์ด เอส. เคอร์ทิส*ภาพเหมือนตนเอง*ราว ค.ศ. 1898
ไฟล์:August Strindberg photographic selfportrait 2.jpg|ออกัสต์ สตรินด์เบิร์ก*ภาพเหมือนตนเอง*ราว ค.ศ. 1900
ไฟล์:Kirchner 1919 portrait.jpg|เอิร์นสท์ เคิร์ชเนอร์*ภาพเหมือนตนเอง*ราว ค.ศ. 1919
ไฟล์:Yokoyama Matsusaburō.jpg|โยะโกะยามะ มัตสุซะบุโรภาพถ่ายก่อนค.ศ. 1923
ไฟล์:Carl Van Vechten.jpg|คาร์ล ฟาน เว็คเต็นช่างภาพเหมือน*ภาพเหมือนตนเอง*ค.ศ. 1934
ไฟล์:DW Wynfield SELF PORTRAIT.jpg|เดวิด วิลคี วินฟิลด์
ไฟล์:Augusto De Luca - Portrait.jpg‬|ออกัสโต เดอ ลูคาช่างภาพเหมือน*ภาพเหมือนตนเอง*ค.ศ. 2000


## อ้างอิง

### ดูเพิ่ม
#### ภาษาอังกฤษ
* John J. Ciofalo, *Self-Portraits of Francisco Goya.* Cambridge University Press, 2001
* Edward Lucie-Smith with Sean Kelly, *The Self Portrait: A Modern View*. (1987)
* Ernst van de Wetering and others; *Rembrandt by himself*, 1999, National Gallery, London / Mauritshuis, The Hague, ISBN 1857092708
* Joseph L. Koerner, *The Moment of Self-Portraiture in German Renaissance Art*, Chicago/London, 1993
* Jonathan Miller, *On Reflection*, 1998, National Gallery, ISBN 857092376.
* Belle, Julian (Ed.) : *Five Hundred Self-Portraits*. Phaidon Press, London/New York, 2000 (pb 2004), ISBN 0-7148-4384-9  Self-Portraits in chronological order from ancient Egypt to the present. 

#### ภาษาอื่น
* Joëlle Moulin, *L'autoportrait au XXe siècle*, éd. Adam Biro, Paris, 1999
* Pascal Bonafoux, *Les peintres et l'autoportrait*, 1984
* Bernard Auriol, *L'image préalable, l'expression impressive et l'autoportrait*, Psychologie Médicale, 19, 9, 1543-1547, 1987
* Bonafoux, Pascal / Rosenberg, David: *Moi! Autoportraits du XX<small>e</small> siècle*. Musée du Luxembourg (Paris) / Skira Editore (Milano), Exhibition catalogue. 2004, Text French, Paris 2004, ISBN 88-8491-854-5 The book presents 155 artist (fine art) of the 20th century by showing their self-portraits added by informative texts. 
* Borzello, Frances: *Wie Frauen sich sehen &nbsp;–&nbsp; Selbstbildnisse aus fünf Jahrhunderten*. Karl Blessing Verlag, München 1998, ISBN 3-89667-052-2
* Calabrese, Omar: *Die Geschichte des Selbstporträts*. Deutscher Kunstverlag, München 2006, ISBN 3-7774-2955-4
* Pfisterer, Ulrich / Rosen, Valeska von ~ (Hrsg.) : *Der Künstler als Kunstwerk. Selbstporträts vom Mittelalter bis zur Gegenwart*. Reclam, Stuttgart 2005, ISBN 3-15-010571-4 (Rezension)

#### ภาพเหมือนตนเองเชิงประสาทวิทยา
* Tielsch AH, Allen PJ (2005) *Listen to them draw: screening children in primary care through the use of human figure drawings*. Pediatr Nurs 31 (4) : 320—327. This survey of literature is focused on the method of drawing people as the method of diagnostics. Children's figures can recognize mental disorders. The authors describe the use of self-portraits for diagnostics of emotional disorders in children from 6 to 12 years. Although this procedure does not make it possible to place final diagnosis, it is useful for the recognition of problems.
* Morin C, Pradat-Diehl P, Robain G, Bensalah Y, Perrigot M (2003) Stroke hemiplegia and specular image: lessons from self-portraits. Int J Aging Hum Dev 56 (1) : 1-41. Patients with hemiplegia have diverse problems of self-perception, which are caused by neurological defeats of the idea of body, or by psychological problems with the perception their own self.

### จิตวิทยาของทัศนคติต่อตนเอง
* Wegner DM (2003) The mind's self-portrait. Ann N Y Acad Sci 1001: 212—225. Psychology and neuroscience approach understanding of reason and consciousness. Meanwhile each human reason contains the self-portrait, which contains the self-appraisal of cognitive processes. This self-portrait assumes that the actions of man are governed by thoughts and, thus, the body is governed by consciousness. Self-portrait leads to the persuasion, that we consciously desire to make something. Studies show that self-portraiture is a caricature on the function of the brain, but at the same time it is the basis of the sensation of authorship and responsibility of one's own actions.

## ดูเพิ่ม
* ภาพเหมือน
* ภาพเหมือนตนเองโดยฟินเซนต์ ฟัน โคค

## แหล่งข้อมูลอื่น

* National Portrait Gallery - Official web site
* "The Exploration of Self: What Artists Find When They Search in the Mirror"  by Jeanne Ivy.
* "Creating Self-Portraits"  - a method of self-examination.
* UMBC , research related to *The Self Portrait: A Modern View.* (1987), Edward Lucie-Smith with Sean Kelly and other books
One can also use the term "autoportrait" in the search engine of the ''Joconde'' database , which describes the works of 84 French museums, including the Louvre:
* 52 self-portraits from the National Galleries of Scotland
* Frida Kahlo at Artcyclopedia
* Egon Schiele at Artcyclopedia
* [ Joshua Reynolds self-portraits, from the Tate
* http://www.batguano.com/Vigeeselfp.html All 37 Elizabeth Vigee-Lebrun self-portraits 

*
หมวดหมู่:ภาพเหมือน